《颂古二十七首 其二十一》
宋代·释昙贲

白牯问狸奴，虚空酬万象。电激不停踪，谷虚谁答响。

啐兮啄兮，清机历掌。回头𨍏轹范秦时，舌上葛藤长万丈。

作者简介：释昙贲（《五灯会元》卷一八作贯），永嘉（今浙江温州）人。住台州万年，称心闻昙贲禅师。又住江心。为南岳下十六世，育王无示介谌禅师法嗣。《嘉泰普灯录》卷一七、《五灯会元》卷一八有传。今录诗三十八首。